DECIZIA ETAPEI DE ÎNCADRARE

NR.

DRAFT

Ca urmare a solicitării de emitere a acordului de mediu adresate de **UAT COMUNA SARICHIOI** cu sediul în sat Sarichioi, **nr.254, com. Sarichioi, jud. Tulcea**, înregistrată la APM Tulcea cu nr. 5923/17.04.2024 și a depunerii memoriului de prezentare înregistrat la APM Tulcea cu nr. 7612/29.05.2024 și a completărilor înregistrate cu nr. 9356/04.07.2024 și în baza:

- Legii nr. 292/2018 privind evaluarea impactului anumitor proiecte publice și private asupra mediului cu modificările și completările ulterioare,

- Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnica din data de 02.07.2024 că proiectul **„EXTINDERE ȘI EFICIENTIZARE ENERGETICĂ ȘCOALĂ SARICHIOI, COMUNA SARICHIOI, JUDEȚUL TULCEA,** propus a se realiza în sat Sarichioi, str. Primăverii, nr.14, com. Sarichioi, identificat prin C.F. 34901, T29, Cc2098,jud.Tulcea conform certificatului de urbanism nr. 34/7695 din 11.07.2023 emis de Primăria comunei Sarichioi, nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, la pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

c) proiectul propus nu intră sub incidența art.28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

- nu s-au identificat ANPIC  intersectate de proiect;

- nu s-au identificat ANPIC învecinate aflate în zona de influenţă a proiectului;

- nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;

- nu s-au identificat ANPIC a căror conectivitate sau continuitate ecologică poate fi afectată de implementarea proiectului.

d) proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicile proiectului**

**a). Dimensiunea și concepția întregului proiect:**

Prin proiect se propune extinderea imobilului existent cu două corpuri de clădire, cu destinația de săli de clasă și holuri de acces, respectiv îmbunătățirea funcționala a construcției prin adăugarea unor noi spatii prin recompartimentări interioare, anveloparea construcției prin izolarea termică a pereților exterior și a planșeului peste parter a construcției, pentru reducerea consumului de energie. Sala de curs existentă pe latura sud estică se va recompartimenta în grupuri sanitare pentru elevi și persoane cu dizabilități și grupuri sanitare pentru profesori.

De asemenea șarpanta adiacentă extinderii cu sălile de curs se va reface cu șarpantă.

În vederea ancorării structurii de lemn a șarpantei, se vor realiza desfaceri locale a șarpantei și a elementelor structurale de constructive. După executarea ancorărilor, aceste zone se vor reface.

În urma realizării extinderilor si recompartimentărilor interioare se va modifica și extinde instalația termică interioară și a instalației electrice.

**Descrierea finisajelor**

Se vor executa după realizarea reabilitării și/sau înlocuirii structurii vechi, închiderilor exterioare și a compartimentărilor interioare. Finisajele vor fi de tip superior specifice confortului sporit durabile și de calitate. La interior grupurile sanitare, holurile, spațiile umede, pentru circulație vor fi prevăzute placaje cu gresie rezistentă la trafic intens și tarchet, iar pe pereți din baie se vor monta placaje cu faianță. Acoperișul va fi de tip șarpante, iar învelitoarea din țiglă ceramică, și se va dispune pe mai multe straturi cu rol termoizolant, hidroizolant, strat pentru difuzie vapori, cu structură din lemn ecarisat de rășinoase. Șarpanta din lemn se va trata cu substanțe ignifuge şi antiseptice conform Normelor tehnice privind ignifugarea materialului, Indicativ C58/86. Iluminatul natural se va face prin ferestre din profile P.V.C. cu geam termopan şi barieră termică. Apele meteorice vor fi colectate de pe învelitoare prin jgheaburi şi burlane.

**Bilanț teritorial**

Parter propus

|  |  |  |
| --- | --- | --- |
| **Nr. crt.** | **Destinația spațiului** | **Suprafața utilă** |
| 1 | Toaletă fete | 17,31 mp |
| 2 | Toaletă băieți | 14,67 mp |
| 3 | Sala de clasă | 47,88 mp |
| 4 | Centrala termică | 11,90 mp |
| 5 | Hol | 16,59 mp |
| 6 | Toaletă persoane cu dizabilități | 7,44 mp |
| 7 | Toaletă fete | 9,86 mp |
| 8 | Toaletă profesori | 2,70 mp |
| 9 | Hol | 40,32 mp |
| 10 | Sala de clasă | 61, 99 mp |
| 11 | Sala de clasă | 63,44 mp |
| 12 | Hol | 23,22 mp |
| 13 | Hol | 13,19 mp |
| 14 | Cancelarie | 7,77 mp |
| 15 | Hol | 21,96 mp |
| 16 | Sala de clasă | 68,40 mp |
| 17 | Sală de clasă | 68,40 mp |
| 18 | Sală de clasă | 61,95 mp |

Suprafața teren -3209 mp

Suprafața construită existentă - 450,80 mp

Suprafața construită propusă – 667,37 mp

POT propus – 20,80%

CUT propus – 0,208

Regim de înălțime - Parter

**Utilități:**

- **Alimentarea cu apă -** se va realiza din rețeaua localității.

**- Evacuarea apelor uzate -** se va realiza în rețeaua localității.

**- Alimentarea cu energie electrică -** se va realiza prin racord de la rețeaua existent în zonă.

- **Energia termică** – se va realiza prin central termică cu combustibil lemnos.

Prepararea apei calde menajere se realizează cu ajutorul unui boiler de acumulare, legat la centrala proprie a imobilului.

**Organizarea de șantier – se va realiza în interiorul amplasamentul și va cuprinde:**

* căi de acces;
* unelte, scule, dispozitive, utilaje si mijloace necesare;
* sursele de energie;
* apă potabilă, grup sanitar;
* grafice de execuție a lucrărilor;
* organizarea spațiilor necesare depozitării temporare a materialelor.

b) cumularea cu alte proiecte existente și /sau aprobate: nu este cazul.

c) utilizarea resurselor naturale, în special a solului, a terenurilor, a apei și a biodiversității : nu este cazul

d) cantitatea și tipurile de deseuri generate/gestionate:

Se estimează tipuri de deșeuri produse:

* 17 05 04 pământ şi pietre, altele decât cele specificate la 17 05 03 – 2 mc;
* 17 02 02 sticlă – 0,5 mc;
* 17 02 03 materiale plastic – 1 mc;
* 17 04 05 fier si oțel – 100 kg;
* 17 09 04 amestecuri de deșeuri de la construcții și demolari, altele decat cele specificate la 17 09 01, 17 09 02 și 17 09 03 – 1 mc.
* 20 03 01 deşeuri municipale amestecate - 0,5 mc;

e) poluarea și alte efecte negative - emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nivelul de zgomot nu va depăși limita prevăzută de SR 10009/2017 - “Acustica. Limite admisibile ale nivelului de zgomot din mediul ambiant;

f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice – nu este cazul;

g) riscurile pentru sănătatea umană – de exemplu, din cauza contaminării apei sau a poluării atmosferice – conform punctului de vedere, înregistrat la APM Tulcea cu nr.9185/01.07.2024, al Direcției de Sănătate Publică.

**2) Amplasarea proiectului**

a) utilizarea actuală și aprobată a terenurilor: amplasamentul este situat în sat Sarichioi, str. Primăverii, nr.14, com. Sarichioi, identificat prin C.F. 34901, T29, Cc2098, jud. Tulcea conform certificatului de urbanism nr.34/7695/11.07.2023, emis de Primăria comunei Sarichioi și are folosință actuală – curți construcții.

b) bogația, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia – nu este cazul.

c) capacitatea de absorbție mediului natural, acordându-se o atenție specială următoarelor zone:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – nu este cazul

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică; zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform punctului de vedere al Direcției Județene pentru Cultură Tulcea nr.3775/17.06.2024, înregistrat la APM Tulcea cu nr. 8504/17.06.2024, **este** necesar avizul DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ.

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

- debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează.

**II. Motivele pe baza cărora s-a stabilit neefectuarea evaluării adecvate**

-Nu există ANPIC intersectate de proiect;

-Nu există ANPIC în zona de influență a proiectului;

-Nu există ANPIC care găzduiesc specii de faună care se pot deplasa în zona proiectului;

-Nu există ANPIC a căror conectivitate sau continuitate ecologică poate fi afectată de implementarea proiectului;

**III. Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr. 4649/17.06.2024, înregistrat la APM Tulcea cu nr. 8519/17.06.2024, nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.

b) proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.

c) lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.

d) este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.

e) se interzice abandonarea, aruncarea, precum și ascunderea deșeurilor;

f) se interzice eliminarea, deținerea, păstrarea deșeurilor în afara spațiilor autorizate în acest scop.

g) deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.

h) titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

i) titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014

j) managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, sau :

 deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;

 deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;

 deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate;

k) se interzice evacuarea deșeurilor în alte locuri, decât în spațiile special amenajate;

l) se interzice incendierea oricărui tip de deşeu şi/sau substanţă sau obiect;

m) se interzice îngroparea deşeurilor de orice fel;

n) utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.

o) în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;

p) prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;

q) raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;

s) beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;

t) dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);

u) la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;

v) beneficiarul va respecta condițiile impuse prin certificatul de urbanism nr. 34/7695/11.07.2023, emis de Primăria comunei Sarichioi;

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al sau ori într-un interes legitim se poate adresa instantei de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela – Aurelia RAICU**

Avizat: Șef Serviciu Avizat: Șef Serviciu

Avize, Acorduri, Autorizaţii, Calitatea Factorilor de Mediu

ing. Daniela STRĂINU ing. Elena MICU

Întocmit: cons. Radu Alina

Nr.A.A.A. ............/09.07.2024